Vyhodnotenie pripomienkového konania
Návrh nariadenia vlády Slovenskej republiky o technických požiadavkách na kryty kolies motorových vozidiel
Spôsob pripomienkového konania: skrátené (od 25. 1. 2005 do 11. 2. 2005)
Zoznam oslovených subjektov: Úrad vlády Slovenskej republiky, Úrad vlády Slovenskej republiky – Inštitút pre aproximáciu práva, podpresdseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR, minister hospodárstva SR Pavol Rusko, podpredseda vlády SR pre európsku integráciu, ľudské práva a menšiny Pál Csáky, Ministerstvo zahranièných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov: 31

Subjekty, ktoré nemali pripomienky: Úrad vlády Slovenskej republiky, podpredseda vlády SR pre európsku integráciu, ľudské práva a menšiny Pál Csáky, Ministerstvo zahraničných vecí SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Úrad geodézie, kartografie a katastra SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Národná banka Slovenska, Generálna prokuratúra SR.

Subjekty, ktoré nezaslali pripomienky: Ministerstvo hospodárstva SR, Najvyšší kontrolný úrad SR, Úrad pre normalizáciu, metrológiu a skúšobníctvo SR, Správa štátnych hmotných rezerv SR

Počet vznesených zásadných pripomienok:  2
akceptovaných: 2
čiastočne akceptovaných: -
neakceptovaných: -

Rozporové konanie: dňa 17.2. 2005 s Úradom vlády SR – sekcia Inštitút pre aproximáciu práva

Poznámka: návrh aproximačného nariadenia bol prepracovaný na náklade zásadných pripomienok dohodnutých na rozporovom konaní so SIAP-om a sú v ňom zohľadnené všeobecné pripomienky uplatnené Legislatívnou radou vlády na rokovaní dňa 28.6.2005 k obdobným aproximačným nariadeniam vlády.

		Vyhodnotenie pripomienkového konania				
Por.č.	Rezort	Pripomienka
(uvádza sa pôvodné označenie paragrafov tak, ako boli v návrhu nariadenia, ktorý bol predmetom pripomienkového konania)	Typ	Spô-sob vybavenia.	Dôvod neakceptovania/poznámka
(uvádza sa označenie paragrafov tak, ako sú uvedené v navrhovanom znení návrhu nariadenia)	
	Úrad vlády SR, Inštitút pre aproximáciu práva
	Článok 3 smernice nepovažujeme za úplne prebratý, nakoľko jeho obsahom je nemožnosť členského štátu odmietnuť alebo zakázať tam uvedené dispozície s vozidlami z dôvodov týkajúcich sa krytov kolies spĺňajúcich požiadavky ustanovené v prílohe I smernice. Ustanovenie   § 12 ods. 1 písm. a) zákona NR SR č. 725/2004, na ktorý predmetné nariadenie v § 3 ods. 3 odkazuje, neobsahuje zákaz vyššie uvedených obmedzení zo strany členského štátu, ale povinnosť uvádzať do prevádzky a na trh v Slovenskej republike len systémy, komponenty alebo samostatné technické jednotky, ktoré zodpovedajú schválenému typu a majú udelené osvedčenie alebo správu o homologizácii typu. Doporučujeme zakotviť do návrhu nariadenia aj zákaz obmedzenia predaja, registrácie, uvedenia do prevádzky alebo používania vozidiel z dôvodov týkajúcich sa krytov kolies, ak spĺňajú požiadavky stanovené v Prílohe I smernice.	Z	A	Prebraté do § 4.	
		Odkaz podľa  § 3 ods. 3  zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov použiť priamo v texte (odkázať na prílohu smernice s uvedením plného znenia označenia smernice (okrem publikácie v Úradnom vestníku ES/EÚ) a  v prípade, ak sa bude na predmetnú prílohu odkazovať aj v ďalšom texte, zaviesť takúto legislatívnu skratku) § 2 návrhu nariadenia vlády týmto spôsobom: „...musia spĺňať technické požiadavky ustanovené v Prílohe I smernice Rady 78/549/EHS z 12. júna 1978 o aproximácii právnych predpisov členských štátov týkajúcich sa krytov kolies motorových vozidiel (ďalej len „smernica 78/549/EHS“)2“v znení smernice Komisie 94/78/ES z 21. decembra 1994 (ďalej len „smernica 94/78/ES)3  a v  poznámke pod čiarou uviesť informáciu o publikácii v úradnom vestníku: „Ú.v. ES  L168, 26. júna 1978, s 0045-00507“ a „Ú.v.ES L 354, 31. decembra 1994, s. 0010-0015“. 
V prípade, ak príloha obsahuje všeobecné ustanovenia, definície, procesné ustanovenia alebo ustanovenia, ktoré umožňujú členskému štátu výber, ktoré sa preberajú do textu návrhu aproximačného nariadenia, je potrebné ich identifikovať a uviesť pri aproximačnom odkaze, o ktoré konkrétne ustanovenia ide. Odporúčame použiť pozitívne vymedzenie pri určení prílohy smernice („...ustanovené v časti/ustanovení ... smernice .../.../... ...“) alebo negatívne vymedzenie a označením smernice („...okrem častí/ustanovení ... prílohy smernice .../.../...“).
Podstatu (predmet) ustanovenia 2.1 prílohy smernice (ustanovenie, ktoré odkazuje na ustanovenia  smernice 70/156/EHS) prebrať do samostatného ustanovenia v texte návrhu nariadenia vlády spolu s určením konkrétneho paragrafu vzťahujúceho sa na danú problematiku v právnych predpisoch, do ktorých bola smernica prebratá.	Z	      A	Upravené v § 2 ako v obdobných aproximačných nariadeniach.

Upravené v § 1 ods. 2 a 3, § 3. 

Pripomienka je neaktuálna, smernica 94/78/ES zmenila bod 2.1 smernice 78/549/EHS.	
		K doložke zlučiteľnosti v bode (3) doložky navrhujeme doplniť údaj o lehote na prebratie smernice podľa určenia gestorských ústredných orgánov  štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov, ktorá v tomto prípade je, resp. bola do 1. mája 2004.	O	A	Znenie upravené.	
						
	Ministerstvo financií SR
	V § 1 ods. 2 odporúča slová „ako je definované“ nahradiť iným vhodným výrazom, resp. opísať danú „definíciu“	O	A	Znenie upresnené.	
		Návrh je potrebné zosúladiť s Legislatívnymi pravidlami vlády.	O	A	Upravené.	
						
	Ministerstvo práce, sociálnych vecí a rodiny SR	Odporúča prehodnotiť vecnú úplnosť návrhu z dôvodu, že v návrhu sa neustanovujú technické požiadavky na kryty kolies motorových vozidiel.	O	N	Technické požiadavky na kryty kolies sú ustanovené v prílohe I smer
nice 78/549/EHS, ktorá sa preberá formou aproximačného odkazu 
v súlade s  § 3 ods. 3 zákona č. 19/2002 Z. z., ktorým sa ustanovujú 
podmienky vydávania aproximačných nariadení vlády Slovenskej re
publiky, podľa ktorého je možné takto prebrať zo smernice prílohy
upravujúce technické údaje.	
						
	Ministerstvo vnútra SR
	Všeobecne: Je potrebné zosúladiť názov návrhu právneho predpisu, § 1 ods. 1, ktorý upravuje predmet a ustanovenie § 3. Návrh nariadenia podľa názvu, ako aj § 1 ods. 1 ustanovuje len technické požiadavky na kryty kolies. Návrh nariadenia sa odvoláva na splnomocňujúce ustanovenie § 5 ods. 26, § 6 ods. 16 a § 7 ods. 19 zákona č. 725/2004 Z. z., pričom ale podrobnosti o typovom schválení vozidla (nie ES !)sa určujú všeobecne záväzným predpisom vydaným podľa § 5 ods. 27.	O	ČA	Technické požiadavky ustanovené na kryty kolies na účely typového schválenia ES rovnako platia aj pre typové schválenie. Znenie je upravené v § 3 ods. 11: ide o prevzatie článku 2 smernice 78/549/EHS.	
		K úvodnej vete: vzhľadom na to, že § 2 ods. 1 písm. j) zákona č. 19/2002 Z. z. nebolo novelizované, je potrebné vypustiť slová „v znení neskorších predpisov“.	O	N	Upravené podľa záverov LRV; § 2 ods. 1 zákona č. 19/2002 Z. z. bol viackrát novelizovaný.	
		K § 1: slová „ako je definované v osobitnom predpise“ nahradiť slovami „podľa osobitného predpisu“ a slová „najväčšou konštrukčnou rýchlosťou presahujúcou 25 km.h-1“ nahradiť slovami napr. „najväčšou konštrukčnou rýchlosťou vyššou ako 25 km.h-1“ alebo „najväčšou konštrukčnou rýchlosťou viac ako 25 km.h-1“	O	ČA	Upravené.	
		K § 3: ustanovenie § 3 je potrebné redukovať len na typové schválenie ES vozidla, a nie na typové schválenie vozidla. Návrh nariadenia sa odvoláva na splnomocňujúce ustanovenie § 5 ods. 26, § 6 ods. 16 a § 7 ods. 19 zákona č. 725/2004 Z. z., pričom ale podrobnosti o typovom schválení vozidla (nie ES !)sa určujú všeobecne záväzným predpisom vydaným podľa § 5 ods. 27.	O	ČA	Nariadenie rieši len typové schválenie ES vozidla; podľa § 3 ods. 11 technické požiadavky pre typové schválenie ES sa rovnako vzťahujú aj na typové schválenie.	
		K § 5: slová „dňom vyhlásenia“ je potrebné nahradiť slovami „1. marca 2005“, pretože vykonávací predpis by mal nadobudnúť účinnosť spolu so zákonom, n základe ktorého bol vydaný.	O	Neaktuálne	Navrhuje sa účinnosť od 1. 3.2006.	
Vysvetlivky k skratkám v tabuľke:
Z – zásadná
O – obyčajná
A – akceptovaná
ČA – čiastočne akceptovaná
N – neakceptovaná